Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 177

c) Grafikonok készítése. Egyenletek, egyenlőtlenségek megoldása grafikusan 2 óra Szemléletes feladatok, elsőfokú, egyismeretlenes egyenletek és egyenlőtlenségek. Lázgörbék, eladási grafikonok elemzése. A kisebb-nagyobb reláció megfigyelése elsőfokú függvények esetében. Kooperatív munka: az egyes csoportok más-más témájú, a koordinátarendszerben ábrázolt grafikonokon végezzenek összehasonlításokat, pl. lázgörbe esetén XY-nak hétfőn és kedden magasabb volt a láza, mint MNnek, de szerdától már MN volt a lázasabb. A csoportok szóvivői mutassák be megállapításaikat és azt is, hogy mi alapján döntöttek. A célszerűen választott, közös koordináta-rendszerben ábrázolt görbéket a matematikatanítási segédlet vagy a tankönyv, illetve a munkafüzet tartalmazza.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes